**Bizottsági ülés jegyzőkönyve**

**Időpont:** 2017.11.21.

**Helyszín:** 1088 Budapest, Múzeum krt. 4/A EHÖK tárgyaló

**Jelenlévők:** Czinege András, Szentpéteri Eszter, Debrenti Félix, Kerkovits Kinga, Csinyi Zsófia, Nemes Máté, Dávid Szamanta, Hajcsák Gábor

Czinege András kérésére Debrenti Félix majd beveszi a beszélgetésbe, FB-csoportba az utódját. D.F. november végén lemond.

Szentpéteri Eszter utolsó ülése, már megtörtént az átadás-átvétel, a jelenleg futó ügyeket befejezi.

**Jegyzőkönyvet vezeti:** Zirnstein Gerda

Mandátumvizsgálat, 8 mandátum van jelen, határozatképeség megállapítása.

Az ülést Czinege András megnyitja 18:08-kor.

1. **Aktualitások**
	1. Kutas Viktória irodavezető infói: informatikai beszerzés: minél hamarabb küldjétek el az igényeket, olvassátok el a mellékletet, november 24-ig kell feltöltenie a dolgokat.
	2. Máténak: nyomtató lesz megrendelve
	3. IIG hozzáférés az IK HÖK-nek, hogy maga tudja az IIG beszerzéseket nyomon követni.
	4. újságok, kari lapok: hogy idén megérkezzen a nyomdától, legkésőbb csütörtökig jelezni, remélhetőleg megérkezik így decemberig.
	5. Dávid Szamanta szerint jó minőségű, megfelelő volt a rendelésük, ha kicsit drágább is, Félixéknél kb 20 ezerrel több per hó (nyomdai tapasztalatok)
	6. Debrenti: A nyomda 6 hónapra kötött szerződést. Mikortól számoljuk a hat hónapot? Czinege nem tudja, utánakérdez
	7. beszerzés indítása: az ajánlatok kérésénél kérdezzék meg: az utólagos kifizetés lehetséges-e, pontos beszerzés kell, nettó vagy bruttó az összeg, pontos specifikáció kell, szállásnál is kérdezni az IFA-t, étkezést, hogy tartalmazza-e.
	8. informatikai eszközök igénylésének módja; Czinege felolvassa a levelet, majd kiosztja a fénymásolatokat
	9. Kerkovits Kinga az extra igényekről kérdezett, ami nem Standard igénylés (router érdekelte). Czinege megbeszéli az irodavezetővel
2. Pénzügyek/költségvetés tervezése

Hasznos Murai László EHÖK-elnöknek a kancellárhoz a költségvetésről tárgyalni a korábban elkészített beszerzési ütemterv, de jelezték a Kancellária munkatársai, hogy, amit összeírtunk, az 50-60 millió forint, ami a tavalyi költségvetéshez képest kevés, ha több pénzre lenne szükség, akkor azt mutatni kell.

Arra kéri Czinege András a résztvevőket, hogy készítsék el a 2018-as részönkormányzati költségvetési tervezetüket. Közösen megállapított határidő: december 17., de ez az időpont bármikor változhat

Debrenti Félix kéri, hogy a tavalyi közösen használt sablonokat Czinege küldje ki.

1. Feedback

Dávid Szamanta: Rossz kommunikáció. A gazdasági bizottságnak kellene leokéznia az informatikai beszerzéseket például, nem az elnököknek, van, amilyen doksikat nem kapott meg. Amúgy „nagyon király minden, és naprakészen tudjuk, hogy mennyi pénzünk nincs”.

Debrenti Félix szerint nem megfelelő a kommunikáció az elnökök és a gazdosok között.

Czinege beszámolt, hogy még sok pontatlanság van a közösen szerkesztett költéskövető táblázatukban/-aikban, de legalább nagyságrendileg stimmelnek a számok.

A HÖOK és EHÖK vezetőképzőre való leutazást a jövőben nem az EHÖK állná, inkább részarányosan járuljanak hozzá a részönkormányzatok, ebben mindenki egyetért.

Félix: az elnökségi üléseken történteket, amik minket érint, azt továbbíthatná Czinege a tagoknak – Félix feedbackje. Czinege ígéretet tesz, hogy figyelni fog erre a közeljövőben.

Zsófi kérdése: előadójukkal kapcsolatban megoldható-e az útiköltség kifizetése. Czinege válasza: ha az előadó nem egyéni vállalkozó, akkor semmiképp.

Nemes Máté: az iskolaszövetkezeti kifizetésből kimaradt embereket nem küldte Czinege, egy hallgató 12 000 Ft-t még mindig nem kapott meg (Kecskeméti Karina). Czinege ígéretet tesz, hogy elküldi.

Czinege András az ülést 18:47-kor lezárja.

Zirnstein Gerda s.k. Pap Péter s.k. Czinege András s.k.

Jegyzőkönyvvezető Elnök, Ellenőrző Bizottság Elnök, Gazdasági Bizottság